Държавен вестник, бр. 76, 2012 г., стр. 117

БРОЙ  76	
Д Ъ Р Ж А В Е Н  В Е С Т Н И К 	
СТР.  117  
2. подпомага българските юридически и 
физически лица, производители и износители 
на стоки и услуги и техни обединения при 
реализиране на дейността им на руския па­
зар, като предоставя информация, съдейства 
за установяване на делови контакти, органи­
зира срещи, изложби, делови мисии, бизнес 
форуми, презентации и други мероприятия 
и им предоставя за ползване помещения и 
жилища, извършва и други услуги, създаващи 
условия за успешното развитие на дейността 
на българските юридически и физически 
лица и техните обединения на руския пазар 
и за извършване на образователно-културна 
дейност;
3. поддържа предоставеното му недвижимо 
имущество.
(2) Центърът осъществява контакти с органи 
на държавната администрация, неправител­
ствените организации и деловите среди на 
Република България и Руската федерация по 
въпроси, свързани с изпълняваните задачи.
Г л а в а  т р е т а
ПРАВОМОЩИЯ НА ДИРЕКТОРА
Чл. 4. (1) Центърът се ръководи и пред­
ставлява от директор.
(2) Директорът се назначава от министъ­
ра на икономиката, енергетиката и туризма 
съгласувано с министър-председателя на 
Република България и има дипломатически 
ранг към посолството на Република България 
в Москва, който се определя по предложение 
на министъра на икономиката, енергетиката 
и туризма по съответния ред.
Чл. 5. (1) Директорът:
1. представлява центъра, организира, ръ­
ководи и контролира дейността му;
2. координира дейността на центъра с 
Министерството на икономиката, енергети­
ката и туризма, Изпълнителната агенция за 
насърчаване на малки и средни предприятия, 
Българската агенция за инвестиции, българ­
ски физически и юридически лица и техни 
обединения;
3. сключва договори за сътрудничество с 
български браншови и отраслови организации;
4. предлага на министъра на икономиката, 
енергетиката и туризма сключване, изменение 
и прекратяване на служебните и трудовите 
правоотношения на служителите на центъра 
с място на работа в Москва, Руска федерация, 
командироването им по реда на Наредбата 
за дългосрочните командировки в чужбина, 
приета с ПМС № 252 от 2000 г., предсрочното 
прекратяване или удължаване срока на дъл­
госрочната им командировка, както и прави 
предложения за налагане на дисциплинарни 
наказания на тези служители;
5. сключва, изменя и прекратява правоот­
ношенията на служителите с място на работа 
в София, Република България, разрешава 
ползване на отпуски, както и изплащането на 
обезщетения за неизползван платен годишен 
отпуск на същите;
6. командирова служителите в Руската 
федерация и в чужбина; командироването 
извън територията на Руската федерация 
се съгласува с министъра на икономиката, 
енергетиката и туризма;
7. предлага за утвърждаване на министъра 
на икономиката, енергетиката и туризма про­
ект на устройствен правилник, длъжностно 
разписание, поименно разписание на длъж­
ностите и работните заплати на центъра;
8. утвърждава и подписва месечните ведо­
мости за възнагражденията на служителите на 
центъра и плащанията по чл. 15 от Наредбата 
за дългосрочните командировки в чужбина; 
9. сключва, изменя и прекратява граждан­
ски договори;
10. утвърждава вътрешните правила за 
работа в центъра, като ръководи, организира 
и осъществява контрол за спазването им;
11. ръководи, организира, координира и 
осъществява контрол за ефективното използ­
ване, стопанисване и опазване на имущество­
то на центъра, като взема решения относно 
управлението, поддържането и ползването на 
движимото и недвижимото имущество при 
спазване на законовите процедури;
12. изпълнява функциите на служител по 
сигурността на информацията съгласно Закона 
за защита на класифицираната информация; 
13. управлява като второстепенен разпо­
редител с бюджетни кредити средствата на 
центъра;
14. представя за утвърждаване от минис­
търа на икономиката, енергетиката и туризма 
годишния план за дейността на центъра и 
актуализирания план за второто полугодие 
на съответната година;
15. представя на министъра на икономиката, 
енергетиката и туризма тримесечни отчети 
за дейността на центъра и годишен доклад за 
цялостната дейност на центъра;
16. утвърждава длъжностните характерис­
тики на служителите в центъра и осъществява 
контрол по прилагането на процедурите за 
оценяване изпълнението на служителите в 
центъра.
(2) Функциите на директора в негово отсъст­
вие се изпълняват от оправомощено от него 
лице въз основа на издадена за това заповед.